Tavamajanduses ongi need asjad keerulisemad, aga põhimõte on sama: ettevõtja peab tegutsema ühtmoodi tõusval turul, teistmoodi seisval turul, ja kolmandat moodi langeval turul. Iga muudatus sellel skaalal on ettevõtte jaoks strateegia muutmine mis nõuab innovatsiooni, struktuaarseid muudatusi ja teist moodi mõtlemist, eelkõige  ettevõtte juhatuse tasemel. Eriti raske on tavamajanduses ümber orienteeruda tõusvalt turult langevale, aga see just ongi see mida peaaegu kõik oleme viimase aasta või nii oleme pidanud tegema. Aga mis veel hullem, ettevõtte struktuaarne muutmine on väga keeruline, sageli täiesti võimatu, sest lihtsalt osad tooted omavad mõtet tõusval, ja hoopis teised langeval. Muudatus käibki seetõttu lihtsalt nii , et tuleb üks pood lihtsalt kinni panna ja avada uus; ja lisaks peavad kõik (k.a. juhatus) vahepeal täiesti uut  moodi mõtlema hakkama, ja see on ikka paganama keeruline. Sageli selgub, et vanade toodete, töötajate, valmisloodud võrkudega jne pole midagi peale hakata. Ja seda tuleb teha kiiresti, et jääks veel natuke pappi tasku uut moodi uuesti alustamiseks; kuid see on kah psühholoogiliselt omanikele väga raske, sest kes ikka tahab oma vanast armsast asjast loobuda kuniks sellest veel midagi alles on. Eks lootus sureb viimasena, ja võibolla tõesti on juba järgmine kuu jälle tõus ja mu kraam läheb jälle kaubaks. Aga  võibolla mitte.